|  |
| --- |
| Mødedato: 25. januar kl. 08.15-09.45  Mødested Aarhus: Bygning 1611, lokale 121 B  Mødested Emdrup: B8 – kontor B274  Mødeemne: Studienævnsmøde Sundhedsvidenskab  Deltagere:  VIP: Kirsten Beedholm (formand), Annelise Norlyk, Christina Catherine Dahm, Jesper Hjortdal, Thomas Maribo (suppleant)  Studerende Emdrup: Ditte Gertz Mogensen, Sofie Rud Nielsen  Studerende Aarhus: Camilla Kjær, Lotte Steentoft Dahl (observatør), Karoline Mølgaard-Andersen (observatør)  HE Studier: Helle Bønsøe Nielsen, Mia Schou Johansen, Julie Nøjsen Fallesen  Afbud: Michael Væth, Niels Trolle (suppleant), Christina Ørum Breivik Mikkelsen |

**1. Beslutning: Dagsorden**

Studienævnet godkendte dagsorden

**2. Beslutning: Referat**

Studienævnet godkendte referatet med en enkelt rettelse til afsnittet vedrørende midtvejsevalueringerne.

# 3. Beslutning: Studentersager

## **Sager til behandling**

Sag 1. Studienævnet imødekom ansøgningen om 4. prøveforsøg med begrundelse i proportionalitetsprincippet.

Sag 2 (sag fremendt på mail). Studienævnet afslog ansøgningen med begrundelse i, at der ikke er tale om et usædvanligt forhold.

**3.2 Orientering om sager afgjort mellem studienævnsmøder**

Studienævnet spurgte ind til en sag på listen, hvor der tilsyneladende var givet merit for et kursus på professionsbachelorniveau. Sagsbehandleren kunne dog opklare, at der – på korrekt vis – ikke er givet merit for et sådant kursus.

Studienævnsformanden orienterede om, at nogle sager siden sidst vedrører for sent afleverede eksamensopgaver. De studerende i studienævnet oplever, at underviserne tydeligt understreger, at det er vigtigt at aflevere rettidigt. En idé kunne dog være, at underviserne opfordrer de studerende til at lave en test-upload i digital eksamen, så de kender til afleveringsproceduren. I forhold til sagsbehandlingen af for sent afleverede eksamensopgaver ønsker studienævnsformanden, at studienævnet tager en generel drøftelse heraf på et kommende studienævnsmøde.

**4. Beslutning: Godkendelse af læringsmål for valgfag, obligatoriske øvelser for valgfag og valgfagsudbud E19**

Ad 1.

Studienævnet drøftede de fælles læringsmål og bemærkede følgende

* Det er positivt og afgørende, at de fælles læringsmål har være i høring hos de kursusansvarlige.
* Læringsmålene er fornuftige og dækkende
* De studerende der har gennemført valgfag i efteråret 2018 kan fortsat genkende læringsmålene
* Efter første kursusgennemløb med de nye læringsmål ønsker studienævnet en tilbagemelding fra de kursusansvarlige på, hvordan de har fungeret.

Studienævnet godkendte læringsmålene.

Ad 2.

Studienævnet drøftede valgfagsudbuddet E19 og bemærkede følgende

* Det er meget ærgerligt, at ”Videregående statistiske metoder” ikke oprettes
* Opbakning til at ”Pædagogik” primært varetages af VIA (grundet at AU har samarbejdsaftale med VIA)
* En positiv effekt af indlagte øvelserne bliver formentligt at de studerende i højere grad møder frem til undervisningen
* Da der er færre studerende i Emdrup sammenlignet med Aarhus, vil udbuddet af valgfag alt andet lige være mindre. Derfor udbydes flere valgfag, end hvad der reelt set er behov for, så de studerendes valg bliver afgørende for, hvad der oprettes. Ulempen herved kan være, at flere studerende ikke får deres førsteprioritet.
* Udbuddet i Emdrup afspejler umiddelbart fint de studerendes ønsker. De studerende i Emdrup opfordrer til, at der i planlægningen af kurserne i Aarhus tages højde for hvilke ønsker der har været i Emdrup, så de studerende har mulighed for at følge kurserne i Aarhus.
* Det er ærgerligt, at ”Fænomenologi og hermeneutik som filosofi og metode” ikke udbydes i Emdrup. Studie- og uddannelsesleder undersøger derfor, om ”Grounded theory” kan skiftes ud med ”Fænomenologi og hermeneutik som filosofi og metode”.

Studienævnet godkendte valgfagsudbuddet E19 i Aarhus og i Emdrup

Ad 3.

Studienævnet drøftede de obligatoriske øvelser og bemærkede:

* Der bør placeres flere 5 ECTS kurser i starten af semesteret, så belastningen i slutningen af semesteret ikke bliver for høj.
* Hvad er omfanget af den skriftlige øvelse i ”Videregående Epidemiologi”?
* Hvad er omfanget af den skriftlige øvelse i ”Patientsikkerhed og kvalitetsudvikling”?
* Hvad er omfanget af den skriftlige øvelse i ”Sygeplejens grundlagstænkning”?
* Det ser ikke ud til, at øvelserne på ”Sygeplejefaglig ledelse og klinisk ekspertise” har et omfang der er tilstrækkeligt for et 10 ECTS kursus. De studerende påpeger, at kurset med fordel kunne være et 5 ECTS kursus, hvis man eksempelvis fjernede undervisningen med de eksterne underviser.
* Er der mulig for, at ”Sygeplejefaglig ledelse og klinisk ekspertise” tænkes bredere end sygepleje, f.eks. ”Sundhedsfaglig ledelse og klinisk ekspertise”? Eller blot ”Ledelse og klinisk ekspertise”?
* Det ser ud til, at øvelserne på ”Pædagogik” er for omfattende i forhold til kursets ECTS. Dette kan eventuelt løses ved, at en del af øvelserne udarbejdes i undervisningstiden. Spørgsmålet er så, om gruppearbejdet kommer til at fylde for meget.
* Der er for få valgfag med individuelle øvelser. Det er dog fortsat vigtigt, at der i undervisningstiden er gruppearbejde og diskussion.

Studienævnsformanden sørger for at formidle ovenstående bemærkninger til de relevante kursusansvarlige og følger op på behovet for flere individuelle øvelser.

En revideret oversigt over obligatoriske øvelser på valgfagene forelægges studienævnet til godkendelse på et kommende studienævnsmøde.

Studienævnet bemærkede i øvrigt, at

* De nye prøveformer i valgfagspuljen skal evalueres
* Det bør undersøges, om den uge der tidligere har været reserveret hjemmeopgaven på 10 ECTS valgfag kan inddrages i undervisningsugerne på valgfagene. Dette vil eventuelt indebære, at december-eksamener flyttes til januar. Studienævnsformanden tager idéen med videre i forbindelse med eksamensplanlægningen.

**5. Beslutning: Nedsættelse af projektgruppe for studieordningsrevision på den sundhedsfaglige kandidatuddannelse**

Christina Dahm orienterede kort om baggrunden for studieordningsrevisionen.

Det er tanken, at projektgruppen løbende kan inddrage andre aktører, f.eks. aftagere eller interne fra instituttet. Helle Terkildsen Maindal vil eksempelvis indgå som et sådant ad hoc medlem.

I stedet for Helle Terkildsen Maindal bliver Marianne Lisby inviteret til at være medlem af projektgruppen, da det er vigtigt med et medlem med sygeplejefaglig baggrund.

Studienævnet godkendte kommissorium for projektgruppen.

**8. Gensidig orientering:**

* 1. **Studienævnsformanden**
  2. **Studienævnsnæstformand**

Studienævnsformanden skal sidde i et bedømmelsesudvalg vedr. EDU-IT løsninger, dvs. være med til at bedømme ansøgninger til midler til at udvikle EDU-IT.

* 1. **Uddannelsesledere**
  2. **HE Studier og studievejledningen**

Der har været afholdt speciale-seminar, der har været dejligt velbesøgt.

**9. Eventuelt**

Christina Dahm orienterede om, at det er usikkert, om Biostatistik som hidtil kan tilbyde statistik-vejledning til studerende der skriver kvantitative specialer. Nuværende specialstuderende forventer at benytte statistik-vejledingen. Studienævnet finder det meget beklageligt, hvis statistik-vejledningen bortfalder.